**METODOLOGIA DE LUCRU**

**PRIVIND EFECTUAREA CONTROLULUI PRODUCŢIILOR**

**LA OVINE - RASA ȚIGAIE RUGINIE**

Asociația acreditată pentru efectuarea controlului producțiilor funcționează cu respectarea normelor tehnice reglementate de legislaţia europeană (regulamentul 1012) privind ameliorarea animalelor, legislația și prevederile organismului internaţional competent, respectiv Comitetul Internaţional pentru Controlul Performanţelor la Animale (ICAR) și regulile programului de ameliorare, aprobat, al Asociației conducătoare a Registrului Genealogic al rasei Țigaie Ruginie (TiRU).

Controlul producţiei (C.P.) reprezintă operaţiunea de măsurare a performanţelor fiecărui animal candidat la selecţie şi înregistrarea acestora într-o bază de date, în vederea selecționării indivizilor celor mai performanți și promovării lor la reproducție pentru rentabilizarea creşterii acestor specii.

1. ***PRELUAREA EXPLOATAȚIILOR ÎN C.P.***

Pentru cuprinderea animalelor în lucrările de amelioare trebuie indeplinite următoarele condiții:

1. Crescătorul trebuie să depună o cerere\* de intrare în C.P., pentru numărul de animale din turma pe care dorește să o includă în lucrările de ameliorare.
2. Asociația acreditată pentru efectuarea C.P. efectueză verificări în fermă cu privire la: efectiv (femele, masculi, tineret), rasă (se verifică apartenența la rasă după caractere fenotipice și aceasta să corespundă cu înscrisurile din R.N.E.), individualizare (prin crotalie și tatuaj), condiții de întreținere și creștere.
3. Asociația acreditată pentru efectuarea C.P. întocmește inventarul turmei, pe numere matricole și îl confruntă cu lista animalelor din R.N.E. .
4. Dacă aceste aspecte sunt îndeplinite se aprobă cererea de control, în care sunt trecute toate animalele din turma: masculi, femele, miori, mioare, tineret femel și mascul.
5. Cu inventarul turmei și cu cererea aprobată de către președintele/reprezentantul legal al Asociației acreditată pentru efectuarea C.P. se solicită cod de fermă de la O.J.Z. .
6. Activitatea de C.P. se derulează pe baza contractului încheiat între crescător și Asociația acreditată pentru efectuarea C.P. .
7. Toate documentele de intrare în C.P. se îndosariază, un dosar al crescătorului rămâne la sediul asociației de C.P., iar un exemplar al dosarului se depune în copie la sediul O.J.Z. .

***\* Cererea tip trebuie să conțină:*** metoda de control dorită (la recomandarea Asociației acreditate pentru efectuarea C.P.). În cazul în care se doreşte efectuarea controlului performanţelor în ferma proprie prin metoda de control B, crescătorul va solicita Asociației acreditată pentru efectuarea C.P., instruirea în vederea autorizării și numărul de animale (masculi și femele) cu care dorește să intre în lucrările de selecție**. Între animalele din cerere, cele din lista deținătorilor, informări si cele din graficele de control trebuie să existe o corespondență strictă.**

1. ***Obligaţiile crescătorilor de ovine***

Crescătorii care solicită intrarea în controlul producţiilor trebuie să îndeplinească următoarele condiţii:

* Să depună o cerere scrisă la Asociația acreditată pentru efectuarea C.P., în care va menţiona şi metoda de control care să fie aplicată. Cererea se actualizează anual pentru întregul efectiv ce se urmărește a fi înscris în control.
* Să aibă animalele identificate conform legislației, ulterior începerii lucrărilor de ameliorare, să adopte tatuarea ca metoda suplimentară de identificare conform legislației în vigoare, ord.1045/2018.
* Să dețină Registrul Individual al Exploatației, actualizat.
* La înscrierea în C.P. să prezinte extras din RNE, actualizat.
* Să utilizeze monta dirijată prin metoda însămânțării artificiale, a montei naturale în harem, berbeci cu ham cu vopsea de însemnare, monta la mână folosind berbeci încercători, ca metodă de reproducţie pentru efectivele din fermă (prin urmare operațiunea de efectuare a C.P. va începe odată cu campania de montă din fermă).
* Se angajează să achiziționeze masculi reproducători de rasă pură, cu certificat zootehnic (în cazul în care aceștia nu există în exploatație), în vederea bunei derulări a etapelor Programului de ameliorare și asigură rotația masculilor în exploatație pentru evitarea consangvinizării.
* Animalele cuprinse în C.P. să fie menținute în stare normală de sănătate, hrănire, întreținere și reproducție, încât să-și poată manifesta potențialul productiv real.
* Să fie corespunzătoare din punct de vedere al însușirilor de rasă, respectând standardul minim al rasei.
* Să țină în mod corect evidențele zootehnice și să înregistreze toate datele aimalelor.
* Responsabilitatea înregistrării datelor de reproducție {originea, monta sau însămânțarea, fătarea și tipul acesteia (simplă, gemelară, distocică, etc.) înțărcarea, greutatea corporala (la fătare și la 45 de zile)} revine crescătorului, sub consilierea și controlul Asociației acreditate pentru efectuarea C.P., aflată sub îndrumarea tehnică a Asociației conducătoare a R.G. TiRU.
* Să respecte recomandările privind derularea Programului de ameliorare (organizarea împerecherilor, eliminarea indivizilor neperformanți de la reproducție, pentru creșterea cantitativă și calitativă a producțiilor obținute în ferma proprie).
* Să permită accesul necondiţionat în fermă al persoanelor cu atribuţii de supracontrol (specialiști din cadrul Asociației de control si specialisti din cadrul R.G.) şi inspecţie (autoritatea competentă).
* Să anunțe modificările privind forma juridică sau denumirea exploataţiei, în termen de 10 zile, persoanei care efectuează controlul sau direct la sediul asociației acreditată pentru C.P..
* Să comunice lunar orice modificări apărute la nivelul efectivului de ovine înscris in lucrările de selecție, prin copii ale documentelor necesare (formular de mișcare, sacrificare, transfer, etc.), Asociației de C.P. (care va opera în informările lunare și în listele deținătorilor) și Asociației de R.G. .
* Să solicite medicului veterinar actualizarea bazei de date în RNE, în conformitate cu realitatea din exploatație.

La înscrierea în controlul producțiilor, fiecărei ferme i se atribuie un cod. Atribuirea mai multor coduri este exclusă, chiar dacă efectivul de ovine care aparţine fermei este împărţit între mai mulţi proprietari. *(Codul este atribuit de O.J.Z. împreună cu Asociația acreditată pentru efectuarea C.P., în urma vizualizării turmei care solicită intrarea în C.P. și aprobării cererii de către președintele Asociației.)*

*\* Codul unui deținător este unic, nu poate fi înlocuit sau atribuit altui deținător. Codul se acordă în ordinea aprobării cererii de înscriere în C.P. a ovinelor. Codul deținătorului este format din 7 cifre (de tipul XXYZZZZ), astfel:*

*- XX reprezintă simbolul (codul) județului.*

*- Y reprezinta sistemul de proprietate:*

*1 – sistem particular individual (S.P.I.)*

*2 – sistem particular asociativ (S.P.A.)*

*3 – societati comerciale cu capital de stat (S.C.C.S.);*

*- ZZZZ reprezintă numărul de ordine al aprobării cererii de înscriere în C.P. (începând cu 0001).*

O fermă poate fi retrasă în orice moment din C.P.. Crescătorul va aduce la cunoștința Asociației de C.P. intenția de retragere, în scris, cu cel puţin 30 zile înaintea ultimului control planificat. Controlul poate fi reluat, la cererea crescătorului, după cel puţin 12 luni.

1. ***Drepturile crescătorilor de ovine***
2. Să ia la cunoștință rezultatele fiecărui control efectuat în fermă.
3. Să cunoască obiectivul și prevederile Programului de ameliorare al rasei TiRU.
4. Să cunoască prevederile Regulamentului de Organizare si Funcționare a Registrului Genealogic al rasei TiRU și metodologia de efectuare a C.P. și să le respecte.
5. Să primească îndrumări privind organizarea împerecherilor, pentru creșterea cantitativă și calitativă a producțiilor obținute în ferma proprie, tipizate pentru înregistrarea datelor de origine și de mișcare a animalelor din ferma proprie.
6. Animalele fără origine cunoscută, să fie înregistrate în Secțiunea Suplimentară a R.G., în urma declarației de rasă, după bonitarea efectivului de către specialiștii R.G. și C.P..
7. Participarea la testarea performanțelor și la evaluarea genetică, conform normelor în vigoare, a animalelor sale de reproducție.
8. Obținerea certificatelor zootehnice pentru animalele din exploatație care îndeplinesc condițiile impuse de normele legale în vigoare.
9. Să aplice metoda de control aprobată de ICAR. În speță, metoda este recomandată de Asociația conducătoare a R.G. TiRU.
10. De a beneficia de principiul nediscriminării între membrii afiliați și/sau participanți la Programul de ameliorare. Aceste principii vor fi menționate în Regulamentul de Organizare si Funcționare a Registrului Genealogic TiRU.
11. Să se retragă oricând din C.P. notificând în scris intenția, cu cel puţin 30 de zile înainte de aplicare.
12. Să își asume și să anunțe ieșirea din control a exploatației. Reluarea controlului se face, la cerere, dupa cel putin un an de la încetarea acestuia.
13. Anual să poată consulta pe site-ul Asociației conducătoare a R.G. rezultatele controlului - pe fermă și la cerere, rezultatele evaluării genetice.
14. ***ATRIBUŢIILE ASOCIAȚIEI ACREDITATĂ PENTRU EFECTUAREA CONTROLULUI PRODUCȚIILOR***

Principalele atributii ale asociației/organizaţiei de control acreditată sunt:

* Verificarea și aprobarea cererilor crescătorilor de ovine privind înscrierea animalelor în controlul producţiei de lapte/carne, începând cu demararea campaniei de montă în fermă.
* Verificarea apartenenței la rasă a animalelor, a corespondenței dintre animalele existente în fermă și cele din Registrul National al Exploatațiilor, întocmirea listei numerelor matricole pentru turma înscrisă în lucrările de ameliorare.
* Întocmirea și menținerea unei liste cu deținătorii cuprinși în lucrările de ameliorare, avizată de A.N.Z. .
* Asigurarea dotării controlorilor cu echipamente de efectuare a controlului conforme şi cu suportul necesar înregistrării datelor de control (buletine de control tipizate, dispozitive electronice de înregistrare a datelor de control).
* Întocmirea graficelor de control al producţiilor, pentru producția sau producțiile controlate și graficul de control în teren, pentru întreg efectivul cuprins în C.P.. Acesta va cuprinde metoda de control și specificații în acord cu normele tehnice de efectuare a C.P.. După avizare, graficele de control se transmit, în copie, la Asociația conducătoare a Registrului Genealogic și către A.N.Z. București, înaintea începerii controalelor.
* Metoda de control folosită pentru controlul producției de lapte este AT4. Intervalul mediu între două controale este de 30 de zile, cu limite între 28 și 34 de zile pe perioada lactației.
* Metoda folosită pentru producția de carne este metoda ,,A,, - controlul în ferme comerciale. Mieii se identifică (crotaliază) minim cu crotalii de management (nr. de fermă) și se cântăresc la fătare și la 45 zile (înțărcare), de către prorpietar. Datele se transmit către Asociația care efectuează C.P.-ul, care ulterior le comunică Registrului genealogic.
* Întocmirea informarii lunare pentru întreg efectivul cuprins în C.P. și înaintarea acesteia către Asociația conducătoare a R.G. după verificarea și avizarea de către A.N.Z. București.
* Întocmește și actualizează lunar Lista deținătorilor cu efective în C.P. pe care o transmite către A.N.Z. județean pentru monitorizarea animalelor cuprinse în lucrările de ameliorare pe teritoriul județului respectiv.
* Asociația are obligaţia de a prezenta fiecărei exploataţii cuprinse în C.P. controlorul/controlorii arondaţi pentu efectuarea controlului precum și ceea ce presupune metoda de control folosită. La repartizarea controlorilor în exploatații se ține cont de producția care se va controla, de numărul de animale din exploatație, de faptul că un controlor se supune legislației muncii.
* Execută împreună cu reprezentanții Asociației conducătoare a registrului genealogic și al autorității competente, aprecierea conformației și constituției.
* Execută controlul producțiilor în exploatatiile cuprinse în control.
* Are în dotare aparatura/instrumentele necesare efectuării controlului, avizate metrologic (acolo unde este cazul).
* Are personal suficient și calificat pentru efectuarea lucrărilor de C.P., organigramă și fișe de post cu specificații clare pentru fiecare angajat.
* Instruiește controlorii cu privire la tehnica efectuării controlului, instruirea constând în: instruirea teoretica și prezentarea (explicarea) metodologiei de lucru privind efectuarea controlului producțiilor, conform normelor ICAR, a REG. 1012/2016 și OM nr. 22/2006 cu modificările și completările ulterioare. Instruirea se va finaliza cu o testare scrisă a controlorilor selecţionaţi, în urma însușirii de către controlor a cunoștințelor necesare, instruirea va fi consemnată cu dată și semnătura peroanei instruite într-un proces verbal.
* Pune la dispoziția crescătorilor formularele necesare culegerii datelor primare din fermă, informează crescătorii asupra modului de realizare a reproducției dirijate și recoltează datele de origine din teren.
* ***Constituie baza de date proprie în excel (lista efectivului înscris, registrele de montă și fătări, buletinele de control) și o transmite către Asociația conducătoare a R.G. TiRU, prompt și în timp util (conform contractului), pe adresa de email a asociației sau prin predare directă însoțită de adresă de înaintare.***
* Aplică Programul de ameliorare al rasei Tigaie Ruginie, pentru care efectuează C.P. și R.O.F. al Asociației conducătoare a Registrului Genealogic al rasei Țigaie Ruginie.
* Solicită Asociației acreditate pentru conducerea R.G. recomandări privind organizarea împerecherilor dirijate a animalelor cărora li s-a estimat valoarea de ameliorare, propunerile de eliminare din efectiv a indivizilor neperformanți sau cei sub standardul minim al rasei, în vederea creșterii cantitativă și calitativă a producțiilor obținute în exploatațiile controlate, aduce la cunoștința crescătorului aceste recomandări și oferă suport tehnic pentru ducerea la îndeplinire a acestora.
* Informează crescătorii de ovine asupra tuturor obligațiilor ce le revin odată cu înscrierea în C.P. și respectarea legislaţiei în vigoare.
* Asociația acreditată pentru efectuarea C.P. poate propune Asociației acreditată pentru conducerea R.G. excluderea crescătorilor din lucrările de ameliorare dacă nu respectă: legislația în vigoare, prevederile Programului de ameliorare, metodologia de lucru privind efectuarea C.P. și R.O.F. al Registrului genealogic.

1. ***ATRIBUŢIILE CONTROLORILOR***

* Efectuarea controlului în fermele pentru care au fost nominalizați (conform graficului de control) se va face numai după instruirea acestora de către Asociației acreditată pentru efectuarea C.P. cu privire la metodologia de control.
* Sunt obligaţi să participe la toate cursurile de instruire organizate de către Asociația acreditată pentru efectuarea C.P. sau organele competente.
* Sunt obligaţi să respecte graficul de control și metodologia de executare a controlului.
* Etape de lucru:

1. ține inventarul turmei în control pentru fiecare exploatație unde este desemnat să facă controlul;
2. pregăteste buletinul de control sau îl primește descărcat din soft-ul utilizat de registrul genealogic pentru baza de date;
3. se prezintă în exploatație la data stabilită prin graficul de control, unde efectuează controlul propriu-zis: măsurarea cantităţilor de lapte, a greutății corporale și consemnează rezultatele în buletinul de control/fișa de bonitare;
4. verifică indentitatea animalelor prin confruntarea numărului matricol înscris în buletinul de control cu cel de pe crotalie și tatuaj;
5. consemnează animalele lipsă și cauza lipsei, cazurile de boală sau accidente;
6. solicită copii ale formularelor de declarare eveniment, în vederea realizării mișcărilor de efective în baza de date C.P. și R.G., verifică înregistrarea mișcării efectivelor în R.N.E.;
7. verifică exactitatea datelor înscrise în evidențele de reproducție a efectivelor și consemnează evenimentele care au avut loc de la ultimul control;
8. Aduce la cunoștința crescătorului rezultatul controlului și împreună cu acesta semnează buletinul/fișa de control/bonitare.

* Este **interzis** a se efectua controlul producţiei altor animale decât a celor planificate prin graficul/buletinul de control, de asemenea pentru toate animalele cuprinse în informare trebuie să existe grafic de producție.
* Imposibilitatea efectuării controlului va fi comunicată Asociației de C.P., în caz de indisponibilitate aceasta poate trimite în fermă altă persoană care să-l înlocuiască, anunțând O.J.Z. asupra schimbării și/sau reprogramării datei din graficul de C.P., precum și motivul indisponibilității și numele controlorului înlocuitor.

**Organizația/asociația de control este responsabilă de efectuarea tuturor lucrărilor de control al performanțelor productive (în funcție de producția controlată) care să asigure o bază de date completă, care să poată fi prelucrată în vederea estimării valorii de ameliorare.**

**ATENȚIE: ovinele , fiind specii ale căror evenimente de reproducție și producție sunt legate de sezoane, pentru sezoanele în care nu se face controlul producțiilor, controlorii trebuie să verifice lunar exploatațiile desemnate pentru a consemna datele de origine, reproducție și evenimentele de mișcare.**

1. ***DOCUMENTE PRIMARE***

Documentele primare de colectare a datelor din exploatatile aflate în C.P. sunt:

* **Documente de înregistrare a originii animalelor (Registrul de montă și fătări, documentul de planificare a montei dirijate)**, raport al grupei de montă, buletinul de însămânţare artificială, buletinul de fătare.
* **Fișa de apreciere a conformației și constituției.**
* **Buletin de control al producției de lapte.**
* **Buletin de control al producției de carne** în funcție de rasă, producția controlată și obiectivul programului de ameliorare.

**Registrul de montă și fătări, raport grupă de montă și raport de fătare (document de înregistrare a originii animalului)** va fi:

* pus la dispozitie de către Asociația de C.P. pentru crescător;
* ţinut în fermă, pe suport de hartie de către crescător.

Acest document va fi completat la zi de către crescător în funcție de evenimentele de reproducție din fermă (mișcările din acest document vor fi aceleași cu cele din R.N.E. și va avea mereu anexat formularele de declarare eveniment- de exemplu vânzare animale, sacrificare, mortalități etc.).

* Datele din Buletinul de însămânțare se trec în Registrul de montă și fătări pentru evidența pe ferma a activității de reproducție.
* O copie după buletinul de însămânțare se păstrează la sediul asociației C.P..

Controlorul arondat fermei va verifica lunar datele înscrise de crescător, va detecta și va îndruma crescătorul în vederea corectării erorilor. Registrul de montă și fătări va fi semnat de către crescător și controlor.

La încheierea campaniei de montă, registrul va fi trimis în format electronic către controlorul arondat sau către asociația care efectuează C.P. sau predat controlorului sau la sediul asociației de C.P. în copie, sub semnătură. La fel se va întâmpla și după încheierea fătărilor în turmă. Datele de reproducție vor fi colectate într-o bază de date și ulterior încărcate în soft-ul RG. Asociația conducătoare de R.G. va arhiva pe o perioadă de 5 ani, în copie, registrele de montă și fătări.

**Buletinul de control al producției de lapte** va fi :

* Generat de aplicația informatică sau din baza proprie de date pe suport de hârtie.
* Se foloseste metoda AT 4 , acceptată de ICAR, prin măsurarea lunară a laptelui, de la o singură mulsoare efectuată alternativ, o lună mulsoarea de dimineață și luna următoare mulsoarea de seară.
* Pentru situația în care Asociația acreditată pentru efectuarea C.P. este deținătoarea unei aplicații informatice care îi permite citirea electronică a crotaliei și stochează automat pe suport electronic rezultatul C.P., se va întocmi un Proces verbal de C.P., care va cuprinde: datele exploatației, rasa, data în care s-a efectuat controlul, numărul de animale controlate, numerele matricole controlate, producția controlată și alte datele referitoare la control (control I, control II, etc., muls de dimineață, muls de seară, etc.**)**
* Pentru fiecare control se întocmește buletin separat, acesta va purta numele și codul controlorului, numele asociației de C.P., metoda de control, date de identificare a exploatației, animalele supuse controlului. Buletinul, editat de Asociația acreditată pentru efectuarea C.P., completat cu toate datele necesare constituirii, prelucrării și publicării rezultatelor de producție conform normelor în vigoare, la terminarea controlului este semnat de controlor și de crescător .

Buletinul de control se completează în fermă/exploataţie în mod lizibil de către controlor și se arhivează pe o perioadă de 2 ani la sediul Asociației acreditată pentru efectuarea C.P.. Pentru a ține cu acuratețe inventarul turmei în control, toate formularele de declarare eveniment vor fi anexate buletinului de control pentru actualizarea efectivelor în baza de date.

**Buletinul de control al productiei de carne** va fi :

* Generat de aplicația informatică sau din baza proprie de date pe suport de hârtie.
* Raportarea fătărilor de către crescător, completate cu greutatea la fătare și la 45 de zile, vor fi înscrise în registrul de montă și fătări.
* Pentru situația în care Asociația acreditată pentru efectuarea C.P. este deținătoarea unei aplicații informatice care îi permite citirea electronică a crotaliei și stochează automat pe suport electronic rezultatul C.P., aceasta va întocmi un Proces verbal de C.P., care va cuprinde: datele exploatației, rasa, data în care s-a efectuat controlul, numărul de animale controlate, numerele matricole controlate, producția controlată și alte datele referitoare la control (Raportare făcută de crescător pentru cântarire I la fătare, cântărire II la înțărcare și cântărire III pentru animale la 4-5 luni efectuată împreună cu specialist R.G. cu participarea comisiei de bonitare și calcularea SMZ).
* Pentru fiecare control se întocmește buletin separat, acesta va purta numele și codul controlorului, numele asociației de C.P., metoda de control, date de identificare a exploatației, animalele supuse controlului. Buletinul, editat de Asociația acreditată pentru efectuarea C.P., completat cu toate datele necesare constituirii, prelucrării și publicării rezultatelor de producție conform ICAR, REG. 1012/2016 și OM 22/2006, la terminarea controlului este semnat de controlor și de crescător.

Buletinul de control se completează în fermă/exploataţie în mod citeţ de către controlor și se arhivează pe o perioada de 2 ani la sediul asociației/organizației de control.

Pentru a ține cu acuratețe inventarul turmei în control toate formularele de declarare eveniment vor fi anexate buletinului de control pentru actualizarea efectivelor în baza de date.

După ieșirea rasei din conservare se propune măsurarea ochiului de mușchi cu ultrasunet, ca performanță proprie, pentru creșterea competivității rasei.

**Controlul de lapte este obligatoriu pentru fiecare eploatație înscrisă în C.P., iar partea pentru carne este obligatorie în exploatațiile de ameliorare (secțiunea principală) care sunt comunicate anuale de către R.G.**

**Fișa de apreciere a conformației și constituției**

Fișa de apreciere a conformației și constituției va fi :

* pe suport de hartie
* va purta numele persoanelor din comisia de bonitare, metoda de control, date de identificare a exploatației, animalele supuse evaluării.
* editată de Asociația acreditată pentru conducerea R.G. într-un format care să cuprindă obligatoriu toate datele necesare constituirii, prelucrării și publicării rezultatelor de producție conform legislației, iar la terminarea bonitării aceasta este semnată de comisia de bonitare și de crescător .

Fișa de bonitare se completează în fermă/exploataţie în mod lizibil şi se arhivează pe o perioadă de 2 ani la sediul Asociației acreditată pentru efectuarea C.P..

1. ***SUPRACONTROLUL***
2. Supracontrolul este efectuat de catre personalul autorizat al Asociației acreditată pentru efectuarea C.P. și de specialistii R.G. la propunerea R.G., pentru 5 % din numărul total de controale efectuate pe parcursul unui an de control.
3. Supracontrolul se face fără a anunța proprietarul sau controlorul.
4. Pentru efectuarea supracontrolului Asociația acreditată pentru efectuarea C.P. precum si Asociația acreditată pentru conducerea R.G. al rasei, dețin formulare tipizate care să vizeze aspectele care fac obiectul verificărilor, aspectele constatate, recomandări, mențiuni pentru situațiile care ar putea genera apariția neconformitaților, propuneri pentru remedierea deficiențelor.
5. Constatările rezultate în urma efectuării supracontrolului efectuat de Asociația acreditată pentru conducerea R.G. al rasei vor fi consemnate în nota de supracontrol, întocmită de către persoanele responsabile desemnate de R.G. al rasei TiRU.Nota de supracontrol (în format tipizat) va fi semnată de către: persoana autorizată pentru supracontrol şi fermier.
6. Asociația elimină din controlul producției animalele pentru care se constată că deţinătorii nu respectă obligaţiile ce le revin.
7. Informarea crescătorilor de animale cu privire la producţia controlată se face prin documentele: ,,Buletin de control”, ,,Ierarhizarea indivizilor în urma calculului valorii de ameliorare” și ˮNominalizarea împerecherilor prin documentul de planificare a montei dirijateˮ, editate de aplicaţia informatică.

**Semnătura Semnătura**

**Responsabil R.G. Responsabil C.P.**

**ing. Zalan KINDA**